钦定古今图书集成/明伦汇编/闺媛典/第121卷 > 刘应麟妻郝氏
## 钦定古今图书集成/明伦汇编/闺媛典/第121卷 > 刘应麟妻郝氏

按《上元县志》：“郝氏，刘应麟妻。应麟祖虎为宋观察使，
自庐州徙居建康，尝统师拒北兵濠之五河，矢洞腹
达背，久之而死。妻王氏年始二十馀，守志不出户庭
者五十二年。其子祐为监税官，仅弱冠死。妻郝氏年
二十一，抚应麟，守志如姑，行五十三年。及长，娶亦郝
氏，尤励妇操。麟殁，事二姑四十馀年寿终。”